Mən hesab edirəm ki, bütün bunlara baxmayaraq, ümumiyyətlə, Azərbaycanda ombudsman institutu kifayət qədər inkişaf edib və kifayət qədər gücə malikdir. Xatırlayırsınızsa, Milli Məclisdə mətbuat məsələləri ilə bağlı om-budsman institutu təsis olundu. Biz hamımız buna səs ver-dik. 5 il keçib, amma hələ ombudsman təyin olunmayıb. Ümumiyyətlə, bu, deyəsən, MSK məsələsinə bənzər bir şey-dir. 18 yer müəyyən olunub, amma 15-i təyin olunur. Mətbuat üzrə ombudsman müəyyən olunub, təyin olunmur. Hərbi məsələlər üzrə də ombudsman olmalıdır. Mədəni, de-mokratik ölkələrdə bunlar var. Demək istədiyim odur ki, bir ombudsmanın bütün sahələrə nüfuz eləməsi olduqca çətindir. Məmurlar tərəfindən insan hüquqlarının pozulması istiqamətində çox sayda faktlar var ki, bunun qarşısını almaq üçün müxtəlif sahələrdə ombudsmanların fəaliyyətinə ehti-yac var. Hesab edirəm ki, bu məsələ ətrafında da düşünməyimiz vacibdir. Ümumiyyətlə, mən bu məruzəni qənaətbəxş hesab edirəm, amma növbəti məruzələr daha qısa, icmal xarakterli olmalıdır, bir az hökumətin hesabatına bənzəməməlidir. Burada görülən işlərin hamısını sadalamağa ehtiyac yoxdur. Sadəcə, ombudsmanın təşəbbüsü ilə kim işdən çıxarılıbsa, neçə nəfər işə bərpa olunubsa, yaxud hansı məsələlər məhkəmədə iddia olaraq qaldırılıbsa, həllini tapıbsa, bunların diqqətə çatdırılması daha məqsədəuyğun olar. Diqqətinizə görə təşəkkür edirəm.